Robert Paparemborde

Robert Paparemborde (Inhasi, Bearno, 1948ko uztailaren 5a - Paris, 2001eko apirilaren 19a) frantziar errugbilaria izan zen, harroin postuan aritzen zena. 1966 eta 1983 bitartean Section paloise taldean jokatu zuen. Bere ibilbideko azken urtean Racing Parisen jokatu zuen eta lehen mailara igotzea lortu zuen. Frantziako errugbi selekzioan 54 aldiz jokatu zuen, horietatik bost kapitain gisa eta zazpi entsegu sartu zituen. Frantziaren hiru Bost Nazioen Txapelketa irabazi zituen (1977, 1981 eta 1983). Erretiratu ondoren Racing 92 taldeko entrenatzailea eta presidentea izan zen.

Bibliografia 
 Gaston, Pierre., On l'appelait Patou : Robert Paparemborde, Orthez, Éditions Gascogne, 2019

Frantziako errugbilariak
Bearnotarrak